**Waltteri Torikka** (aik. Valtteri Torikka, s. 16. elokuuta 1984 Tampere) on suomalainen oopperalaulaja, jonka ääniala on baritoni.

Nuoruus ja lapsuus
------------------

Waltteri Torikka kasvoi Tampereen Ikurissa. Hän piti musiikista jo päiväkoti-iässä.

Toukokuussa 2002 Torikan lukioaikainen Postiklubi-bändi voitti Lapualla Torikan sanoituksella rock-lyriikan SM-kilpailun ja yhtye pääsi esiintymään Seinäjoen Provinssirockin lavalle. Lukioaikana perustettu bändi ehti toimia noin puolitoista vuotta. Bändiaikojen jälkeen Torikka kävi laulutunneilla Tampereella ja aloitti myöhemmin Sibelius-Akatemiassa.

Yläasteen jälkeen Torikka kävi Tampereen yhteiskoulun ilmaisutaidon erityislukion ja lukion jälkeen vuonna 2003 hän pyrki Teatterikorkeakouluun. Vuonna 2005 hän pääsi Tangomarkkinat-kilpailussa semifinaaliin.

Torikka on nuoresta saakka kirjoittanut omia runoja ja laulujen sanoituksia sekä soittanut pianoa kuusivuotiaasta asti.

Koulutus
--------

Waltteri Torikka aloitti vuonna 2004 Sibelius-Akatemiassa, jossa päätyi ensin kirkkomusiikin puolelle. Torikka soitti urkuja tarkoituksenaan valmistua kanttori-urkuriksi. Opinnot katkesivat varusmiespalvelukseen Lahden Varusmiessoittokunnassa. Armeijan jälkeen hän päätti vaihtaa kirkkomusiikin lauluopintoihin ja jatkoi oopperamusiikin parissa lauluopettajansa Pekka Kähkösen johdolla. Torikka valmistui musiikin maisteriksi Sibelius-Akatemiasta vuonna 2012. 

Torikka opiskeli vuodesta 2009 lähtien myös Kööpenhaminan Kuninkaallisessa Ooppera-akatemiassa, josta hän valmistui vuonna 2012. Torikka opiskeli myös Saksassa vuonna 2008 Karlsruhen musiikkikorkeakoulussa Roland Hermannin johdolla. Ennen Sibelius-Akatemiaa Torikka opiskeli Tampereen konservatoriossa piano- ja lauluopintoja.

Laulajan ura
------------

### Uran alku

Waltteri Torikka debytoi Suomen Kansallisoopperassa vuonna 2009 Leevi Madetojan oopperassa *Pohjalaiset.* Hän voitti Lappeenrannan laulukilpailut 2010. Torikalla on ollut Suomen Kansallisoopperassa rooleja solistiharjoittelijana jo uransa alussa mm. *Taikahuilun* Papagenona ja nimirooli Jukka Linkolan säveltämässä *Robin Hoodissa*. 

Torikka sai vuonna 2013 Martti Talvela -palkinnon ja apurahan.   Pro Musica -säätiö valitsi hänet 2014 Vuoden nuoreksi muusikoksi. Suomen Kansallisoopperan solistiharjoittelijana Torikka oli vuosina 2012–2013. 

### 2012–2013

Kansallisoopperan solistiharjoittelijana Waltteri Torikka esiintyi 2012 mm. Taikahuilu-oopperassa ja samana vuonna Rigoletto- ja Naamiohuvit-oopperoissa. 

Torikka esiintyi Turussa Åbo Svenska Teaterin ja Turun Musiikkijuhlien yhteistyönä toteuttamassa, John Ramsterin ohjaamassa Figaron häät -oopperassa Figaron roolissa. Myöhemmin Torikka on tehnyt yhteistyötä Ramsterin kanssa samassa teatterissa 2016 Taikahuilu-oopperassa.  Syksyllä 2013 esitettiin Helsingin Aleksanterin teatterissa Erik Sjöblomin ohjaama, nykyaikaan sijoittuva ooppera Don Giovanni, jonka pääosan baritoni Waltteri Torikka esitti. Palvelija Leporillona oli basso Tapani Plathan. Kollegat tekivät samat roolit myöhemmin Savonlinnan Oopperajuhlilla, kun Waltteri Torikka esiintyi Don Giovannin pääroolissa vuonna 2016 Olavinlinnan lavalla. 

### 2014

Alkuvuodesta 2014 Torikka teki Pilateuksen roolin Turun Åbo Svenska Teaterin lavalla rock-oopperassa *Jesus Christ Superstar*. 

Tammikuussa 2014 Waltteri Torikka kutsuttiin kilpailemaan Saksan Karlsruhessa televisioituun laulukilpailuun "Emmerich Smola Förderpreis" -palkinnosta. 2014 Pro Musica Säätiö nimesi Vuoden nuoreksi muusikoiksi baritoni Waltteri Torikan ja sopraano Tuuli Takalan.  Waltteri Torikka oli 2014 myös kansainvälisen Mirjam Helin -laulukilpailun semifinalisti. 

### 2015

Waltteri Torikka voitti MTV3:n *Tähdet, tähdet* -televisiosarjan toisen tuotantokauden finaalin vuonna 2015. Esikoisalbuminsa *Sydän* hän julkaisi 2015. Albumin ilmestymispäivänä Waltteri Torikka lähti viihdekonserttikiertueelle esiintyen 10 paikkakunnan konserttisaleissa. Konserttisalikiertue päättyi Helsingin Musiikkitalon "Jouluinen Sydän" konserttiin, jossa häntä säesti Jyväskylän Sinfoniaorkesteri.  

Toukokuussa 2015 Waltteri Torikka esiintyi Don Giovannin roolissa Rijekassa, Kroatiassa. Kroatian Novilist-lehden kehuissa ylistettiin Torikan Don Giovannin roolityötä musiikillisesti ja italian kielen ääntämys sai kiitosta La Voce -lehdeltä Italiassa. 

Suomalaiset esittivät elokuussa 2015 Sibeliuksen Kullervon BBC Promseilla Lontoon Royal Albert Hallissa Sakari Oramon johdolla. Waltteri Torikka lauloi Kullervon roolin ja myös Suomessa teos esitettiin BBC Sinfonia orkesterin ja Polyteknikkojen Kuoron kanssa Lahden Sibelius-talolla syyskuussa 2015. 

### 2016

Vuoden 2016 alusta lähtien Torikka on käynyt säännöllisesti Lontoossa tenori Ryland Daviesin laulutunneilla.  Alkuvuodesta 2016 baritoni Waltteri Torikka esiintyi Turussa Åbo Svenska Teaternin lavalla Mozartin Taikahuilu-oopperassa Papagenon roolissa.  Waltteri Torikka oli Emma-gaalassa Vuoden Tulokas -ehdokkaana julkaistuaan Warner Music Finlandin kanssa esikoisalbuminsa Sydän. 

Maaliskuussa 2016 Torikka teki Kroatian Kansallisteatterissa, Rijekan Oopperassa kiitellyn W. A. Mozartin *Don Giovannin* pääroolin ja huhtikuussa 2016 Tšaikovskin *Eugene Oneginin* pääroolin.  Heinäkuussa 2016 Torikka esiintyi Savonlinnan Oopperajuhlilla Don Giovannin pääroolissa. 

Waltteri Torikka on jatkanut runojen ja lauluntekstien kirjoittamista, joista yksi päätyi Waltterin esikoislevylle *Sydän*. Kappaleen "Elokuun 16" Waltteri on esittänyt Jari Sillanpään 50-vuotisjuhlakonsertissa Helsingin Olympiastadionilla. Yhteisduettona 16. elokuuta syntyneet laulajat esittivät "You Raise Me Up" kappaleen Stadionin 40 000 hengen katsomolle. 

Syksyllä 2016 julkaistiin Torikan toinen studioalbumi Rakkaus yhteistyössä Warner Music Finlandin, Jyväskylä Sinfonian ja kapellimestari Ville Matvejeffin kanssa.  Myös Rakkaus-albumilla on mukana Torikan omia sanoituksia ja oma sävellys, jonka lisäksi hän on kääntänyt kaksi kappaletta suomeksi.   Keväällä 2016 Torikka teki Lapin kiertueen Trio-yhtyeensä kanssa. Konsertit jatkuivat lokakuussa "Vain Rakkaus" viihdekonserttikiertueella. Loppuvuodesta 2016 Waltteri Torikka teki laajan "Sydämeni Joulu" -joulukiertueen Trio-yhtyeensä (Juha Savela ja Eero Ignatius, vahvistettuna Markus Pajakkalalla joulukuun ajan) kanssa Suomen kirkoissa. 

Marraskuussa 2016 Waltteri Torikka oli solistina mukana ooppera-levytyksessä Rijekassa, Kroatiassa. Gounod’n *Faust*-oopperasta äänitettiin albumi levymerkille Decca. Levy julkaistiin heinäkuussa 2019.

### 2017

Helmikuussa 2017 Tampere-talolla esitettiin Leevi Madetojan säveltämä Pohjalaisia-ooppera. Waltteri Torikka debytoi Tampereen Oopperassa Karjanmaan Köystin roolissa.  Maaliskuun lopulla 2017 Helsingin Hartwall Areenalla järjestettiin taitoluistelun MM-kisat 2017, jonka Waltteri Torikka avasi laulamalla Maamme-laulun.  Huhtikuun lopulla 2017 julkaistiin Waltteri Torikka Trion yhteinen albumi *Sininen Uni – Rautavaaran lauluja*, johon kitaristi-sovittaja Juha Savela on sovittanut keikoilla ja konserteissakin kuultuja Tapio Rautavaaran ikivihreitä kappaleita. 

Kesällä 2017 Waltteri Torikka esiintyi F. E. Sillanpään roolissa Sillanpää-oopperassa Hämeenkyrön Myllykolun kesäteatterissa ja Mannerheimin roolissa Mannerheim-oopperassa Ilmajoen Musiikkijuhlilla. Sillanpää-oopperassa Waltteri Torikka toimi myös taiteellisena johtajana ja esitti nuoren F.E. Sillanpään roolin.   Idea F.E. Sillanpää -oopperasta oli Torikan oma. Vuonna 2011 hän soitti Panu Rajalalle kysyäkseen, olisiko F.E. Sillanpäässä aineksia oopperaan. Kuusi vuotta myöhemmin teos saatiin ensi-iltaan. 

Elokuussa Waltteri Torikka esiintyi Turun Musiikkijuhlien produktiossa, Richard Wagnerin *Parsifal*-oopperan konserttiversiossa Amfortasin roolissa solistina, Matti Salmisen ja Karita Mattilan rinnalla. 

Marraskuun lopulla 2017 sai ensi-iltansa Porin Oopperan Ratsumies, jossa Waltteri debytoi Aulis Sallisen säveltämässä oopperassa Porin Promenadisalissa. Joulukuun alussa Waltteri Torikka konsertoi Hartwall Areenalla yhdessä Jarkko Aholan kanssa ensimmäisen kerran.

### 2018

Jyväskylän Oopperan tuottamaa ja Georges Bizet'n säveltämää Carmen oopperaa esitettiin Jyväskylän kaupunginteatterin lavalla alkuvuosi 2018. Baritoni Waltteri Torikka teki ranskaksi esitettävässä Carmenissa roolin härkätaistelija Escamillona.  

Tammikuussa 2018 Helsingin Aleksanterinteatterin Aino Gaalassa Waltteri Torikka palkittiin Vuoden Ilmiö -palkinnolla.  Helmikuussa sai ensi-iltansa Disney Pixarin, Golden Globe -palkinnon saanut suomenkielinen Coco-animaatioelokuva, Waltteri Torikka teki ääninäyttelijänä laulaja Ernesto de la Cruzin roolin. 

Pääsiäisnäytelmä *Via Crucis – Ristin tie* toteutettiin Helsingissä 2018 oopperavoimin ja Jeesuksen roolissa nähtiin baritoni Waltteri Torikka.  Huhtikuussa 2018 esitettiin Suomen Kansallisoopperan lavalla italiaksi W.A. Mozartin säveltämä ooppera *Così fan tutte*, jossa Waltteri Torikka esitti Guglielmon roolin.  Kesällä 2018 jatkui Mannerheim-ooppera Ilmajoella ja F.E.Sillanpää ooppera Hämeenkyrössä.  

Kesäkuun alussa Waltteri Torikka sai kotiin pienen toyvillakoirapennun, joka sai nimensä kuulun italialaisen tenorin Enrico Caruson mukaan. Villakoiran nimeksi laitettiin Caruso. 

Heinä-elokuussa 2018 järjestettiin Hämeenkyrön Festiwaaleilla klassisen musiikin konsertteja, ja Waltteri Torikan suunnittelema päätöskonsertti toi Suomeen myös kansainväliset oopperatähdet Sam Furnessin ja Ivana Srbljanin.  Syksyllä 2018 Waltteri Torikka teki roolin Iiro Rantalan säveltämässä koomisessa oopperassa Pikaparantola Suomen Kansallisoopperassa. 

Marraskuussa Waltteri Torikka ja Jarkko Ahola tekivät toisen yhteisen suurkonsertin Hartwall Areenalla.  Marraskuussa julkaistiin Waltteri Torikan ensimmäinen joulualbumi, jossa mm. Waltterin suomeksi kääntämä I'll be home for Christmas -klassikko.  Joulualbumi meni listakykköseksi Suomen virallisella albumilistalla viikko julkaisun jälkeen.  Waltteri Torikka teki kuukauden joulukiertueen Suomen kirkoissa. 

### 2019

Helmikuussa 2019 sai ensi-iltansa Tampere Oopperan tuottama ja Puccinin säveltämä La Bohème -ooppera, jossa Torikka teki muusikko Schaunardin roolin.  Maaliskuun alussa Waltteri Torikka juonsi Radio Classicin Tempo Awards gaalakonsertin Helsingin Musiikkitalolla. 

Pääsiäisen jälkeen Waltteri Torikka Trio teki konserttikiertueen Lapissa.  Toukokuussa Waltteri Torikka, sopraano Mari Palo, pianisti Tuula Hällström ja säveltäjä Ilkka Kuusisto esiintyivät Sipoossa Lauluja -levyn levynjulkistamiskonsertissa ja samalla julkistettiin albumi.  Kesäkuussa Waltteri Torikka jatkoi Mannerheim-oopperan pääroolissa Ilmajoen Musiikkijuhlilla kolmatta kesää. 

Kirkko-ooppera Elämänkuvat sai kantaesityksensä Korsholman Musiikkijuhlilla elokuussa Isonkyrön kirkossa. Waltteri Torikka teki maalarin roolin.  Elokuussa 2019 Waltteri Torikka juhlisti syntymäpäiväänsä ja 10-vuotistaiteilijajuhlaansa konsertoimalla Olavinlinnan lavalla.  Syyskuussa Lappeenranta täytti 370 vuotta ja Maavoimien Rakuunasoittokunta esiintyi solistinaan Waltteri Torikka. 

Marraskuussa 2019 Waltteri Torikka ja Jarkko Ahola konsertoivat kolmannen kerran Hartwall Areenalla It's Now or Never - konsertissa.  Joulukuussa Yle TV1 nauhoitti ohjelmaa joulua varten Turun Tuomiokirkossa, ja "Ekumeeninen joulu Suomen Turussa" -konsertissa esiintyivät mm. Waltteri Torikka ja Chorus Cathedralis Aboensis -kuoro.  Joulukuussa Waltteri Torikka kiersi Suomen kirkkoja joulukiertueen tiimoilta.   

### 2020

Tammikuussa Waltteri Torikka, kapellimestari Ville Matvejeff ja Hyvinkään orkesteri tekivät ooppera- ja viihdekonsertin Hyvinkääsalissa 

Helmikuussa 2020 sai ensi-iltansa Tampereen oopperan Carmen, jossa baritoni Waltteri Torikka teki Moralesin roolin.  Maaliskuussa 2020 Waltteri Torikka esiintyi pianisti Marko Hilpon säestämänä Turun Kaupunginteatterin viihdekonsertissa, jonka jälkeen suuri osa maailman musiikkitapahtumista sulkeutui pandemian takia.  Lokakuun alussa Helsingin Yrittäjät palkitsivat Waltteri Torikan vuoden 2020 Yksinyrittäjänä. Palkitsemisella haluttiin tuoda esiin maamme kulttuuri- ja tapahtuma-alan yrittäjien taloudellista ahdinkoa. 

Syksyn ja loppuvuoden 2020 aikana Torikalla oli rooli Kansallioopperan lavalla sekä Covid fan tutte -oopperassa että Iloinen leski -operetissa. Iloinen Leski operetista esitettiin vain ensi-ilta, koska pandemia sulki uudelleen yleisötapahtumat.   Marraskuussa Warner Music Finland julkaisi Waltteri Torikan uuden Toivo-albumin, johon on koottu uusia sovituksia suomalaisista sävelmistä. Albumi on monitaituri Markus Pajakkalan tuottama. 

### 2021

Savonlinnan oopperajuhlat joutui siirtämään koronapandemian vuoksi vuoden 2020 tuotantonsa ensin kesälle 2021, jolloin Waltteri Torikan oli tarkoitus tehdä tohtori Bartolon rooli oopperassa Sevillan parturi. Teos jäi kuitenkin pandemiatilanteen vuoksi odottamaan tulevia vuosia.  Oopperajuhlien kesäkonsertissa Waltteri Torikka esiintyi Marjukka Tepposen kanssa Kerimäen kirkossa. 

Taidekeskus Salmela Mäntyharjulla järjesti heinäkuussa kolme Waltteri Torikan konserttia, jossa Waltteri esiintyi näyttelijä-laulaja Maria Ylipään kanssa.Torikka esiintyi kesällä mm. Laukon kartanon puistokonsertissa ja Lohtajan kirkkomusiikkijuhlilla.  

Heinäkuussa hotelli Punkaharju järjesti teemakonsertteja ja mm. viulisti Linda Lampenius ja luennoitsija, psykoterapeutti Maaret Kallio saapuivat vieraiksi. Waltteri Torikka esiintyi solistina. 

Elokuun alussa toteutui Saksan vuosittainen Bayreuthin musiikkijuhlat, joka jouduttiin pandemian vuoksi 2020 perumaan. Waltteri Torikka pääsi osallistumaan Bayreuthin Richard Wagner festivaalille stipendiaattina ja esittämään kansainvälisessä stipendiaattikonsertissa Sibeliuksen sävellyksen yleisölle. Syksyllä 2021 Waltteri Torikka osallistui Tanssii tähtien kanssa -tanssiohjelmaan parinaan tanssinopettaja Kia Lehmuskoski ja pari sijoittui finaalissa kolmanneksi.  Syksyllä MTV3-kanavalla esitetty viihdeohjelma Masked Singer Suomi päättyi marraskuussa ja toiseksi tuli Bilepanda-hahmo, joka paljastui finaalilähetyksessä Waltteri Torikaksi. Marraskuussa Waltteri Torikka yhteistyössä Warner Music Finlandin kanssa julkaisivat kolmen joululaulun EP:n digitaalisesti. 

Loppuvuodesta Waltteri Torikka muusikoineen kiersi Suomea joulukiertueella. 

### 2022

Maaliskuussa baritoni Waltteri Torikka esiintyi solistina Serbian Novi Sadissa ja Belgradissa kansainvälisessä Matteus Passiossa, joka esitettiin Novi Sadin kulttuuripääkaupungin tapahtumiin liittyen. Produktiossa esiintyi mm. Ivana Srbljan, jonka piti laulaa talvella myös Vaasan oopperassa. 

Keväällä järjestettiin konsertteja Ukrainan hyväksi ja mm. Ylen tv-konsertissa Waltteri Torikka esitti kaksi kappaletta.  Ukrainan sodan uhreille kerättiin apua myös, kun Waltteri Torikka esiintyi baritoni Sauli Tiilikaisen ja pianisti Marko Hilpon kanssa Fuengirolassa. 

Torikka esiintyi kevätkaudella mm. Helsingin Savoy-teatterissa, Jokioisissa, festivaalikonserteissa Vaasassa, Espoossa, Kajaanissa ja Kokkolassa, Puumalan Sahanlahdessa sekä Crusell-viikon klassisen musiikin konsertissa.    

Toukokuussa Pirkanmaan Kulttuurirahaston myöntämällä apurahalla Hämeenkyrön Festiwaalit ry:n on määrä tuottaa F.E. Sillanpään Ihmiset suviyössä ooppera Hämeenkyrön Myllykolun kesäteatteriin. 

Syksyllä Torikka esiintyi vieraana Elämäni biisi Ylen tv-ohjelmassa.  Keväälle suunniteltu 10 konsertin Amore-kiertue siirtyi loka-marraskuulle 2022.  Joulunalusaikana esitettiin Vaasan Mustasaaren kirkossa Bachin Jouluoratorio, jossa lauloivat Waltteri Torikka, sopraano Helianna Herkkola, tenori Simo Mäkinen ja altto Ida Wallen.  Joulukuun ohjelmistoon kuuluivat myös joulukonsertit Turussa ja Helsingin Musiikkitalolla. Sopraano Tuuli Takala esiintyi Waltteri Torikan kanssa. 

Joulukuuhun mahtui vielä joulukiertue kolmen säestäjän kanssa.  Korona-aikana esiintymisten hiljentyessä Waltteri Torikka aloitti ja suoritti 2 vuoden aikana taidealojen eril­li­set opet­ta­jan pe­da­go­gi­set opin­not Helsingin Taideyliopistossa vuosina 2020-2022 ja hän voi jatkossa toimia myös musiikinopettajana.  

### 2023

Alkuvuodesta 2023 Waltteri Torikka ja Johanna Rusanen-Kartano lauloivat päärooleissa Turun kaupunginteatterissa Aulis Sallisen säveltämässä Punainen viiva oopperassa. Baritoni Torikka lauloi oopperassa Topin roolin. 

Pitkänäperjantaina Tampereen Tuomiokirkossa esitetttiin J.S. Bachin Johannes-Passio, jossa Waltteri Torikka esiintyi solistina. 

Vappuaattona Helsingin Musiikkitalolla nautittiin tunnelmista Vappukonsertissa, jossa solisteina lauloivat Waltteri Torikka, Diandra, Maria Lund.  Toukokuun alussa Waltteri Torikka konsertoi Helsingin Poliisisoittokunnan ja trumpetisti Tero Lindbergin kanssa Porissa, Raumalla ja Vantaalla elokuvamusiikin teemalla.  Kesäajan konsertit veivät Waltteri Torikkaa mm. Laukon kartanoon, Sahanlahden lomakylään, Taidekeskus Salmelaan ja Iitin Musiikkijuhlille.   

Kesällä 2023 Waltteri Torikka lauloi Papagenon roolin Taikahuilu -oopperassa Savonlinnan oopperajuhlilla.  Heinäkuussa 2023 sai kantaesityksensä Hämeenkyrön Festiwaalien oopperateos Ihmiset suviyössä, jonka päärooleissa lauloivat mm. Waltteri Torikka, Johanna Rusanen ja Tuomas Miettola. Hämeenkyrön Myllykolussa esitettiin 2017 - 2018 F.E.Sillanpää oopperaa ja Torikan johdolla palattiin tuttuun maisemaan.

Syksyn aikana esiintymistaukoa pitänyt Waltteri Torikka esiintyi lokakuussa Jyväskylän oopperan 50-vuotisjuhlakonsertissa sopraano Kaisa Rannan ja mezzosopraano Ivana Srbljanin kanssa Jyväskylän kaupunginteatterissa. 

Yleisö sai neljännen Waltteri Torikan ja Jarkko Aholan yhteisen suurkonsertin "Kuninkaiden Paluu" marraskuussa Tampereen Nokia Areenalle. 

### 2024

Lahti Sinfonia aloitti Sibeliustalossa vuoden wieniläismusiikin operettikonsertilla, jossa solisteina esiintyivät Waltteri Torikka ja Reetta Haavisto kapellimestari Atso Almilan johdolla.  Jyväskylässä sai ensi-iltansa Lemmenjuoma ooppera loppuvuodesta. Päärooleissa lauloivat Waltteri Torikka, sopraano Virva Puumala ja walesilainen tenori Joshua Owen Mills. Oopperan ohjasi brittiläinen John Ramster, joka teki töitä myös Taikahuilu-oopperan parissa Turussa 2016. Torikalle teos on tuttu, sillä hän oli mukana kymmenen vuotta sitten, kun Lemmenjuoma esitettiin Suomessa kansallisoopperassa.

Helmikuussa 2024 tuli kuluneeksi 100 vuotta Oskar Merikannon kuolemasta ja aiemminkin Merikannon musiikkia esittänyt baritoni Waltteri Torikka lähtee Merikannon musiikin tiimoilta kiertueelle ympäri Suomea. Konserteissa Torikkaa säestää pianisti Marko Hilpo.  Helmikuussa Ondine levy-yhtiö julkaisi Torikan ja Hilpon yhteisen albumin Merikannon rakastetuimpia yksinlauluja Songs by Oskar Merikanto. 

Merikanto-konserttien ohessa Waltteri Torikka konsertoi Vaasan kaupunginorkesterin kanssa helmikuussa konsertissa "Matkakuumeen vallassa". Konsertin brittiläinen teos Vaasan kaupungintalolla on englantilaissäveltäjä Ralph Vaughan Williamsin laulusarja *Songs of Travel* perustuen Robert Louis Stevensonin teksteihin. 

Saaristo-ooppera julkisti uuden kantaesityksen huhtikuulle 2024. Turun kaupunginteatterin lavalla yhdistyvät teatteri ja ooppera, päärooleissa esiintyvät ja laulavat näyttelijä Pihla Penttinen ja baritoni Waltteri Torikka. Savonlinnan Oopperajuhlat kertoi kesällä 2024 esittävänsä mm. Mozartin Don Giovanni oopperan, jonka pääroolissa heinäkuussa laulaa Waltteri Torikka. 

Elokuussa 40 vuotta täyttävä Torikka järjestää elokuun alussa Olavinlinnassa 15-vuotistaiteilijajuhlakonsertin, joka juhlistaa samalla syntymäpäivää. Juhlakonsertin tuottaa Sublime Music Agency yhteistyössä Savonlinnan Oopperajuhlien kanssa.

Diskografia ‎
-------------

### Albumit

| Nimi | Julkaisutiedot | Lista | Myynti |
| --- | --- | --- | --- |
| Albumilista |
| *Sydän* | * Julkaistu: 16. lokakuuta 2015
* Formaatti: CD / digitaalinen lataus
* Levy-yhtiö: Warner Music Finland
 | #2  | 20 000+  |
| *Rakkaus* | * Julkaistu: 28. lokakuuta 2016
* Formaatti: CD / digitaalinen lataus
* Levy-yhtiö: Warner Music Finland
 | #5  | 10 000+ |
| *Sininen uni – Rautavaaran lauluja* | * Julkaistu: 28. huhtikuuta 2017
* Formaatti: CD / digitaalinen lataus
* Levy-yhtiö: Warner Music Finland
 | #8  | – |
| *Sydämeni joulu* | * Julkaistu: 23. marraskuuta 2018
* Formaatti: CD / digitaalinen lataus
* Levy-yhtiö: Warner Music Finland
 | #1  |  |
| *Toivo* | * Julkaistu: 6. marraskuuta 2020
* Formaatti:
* Levy-yhtiö: Warner Music Finland
 | #3 |  |
|

Lähteet
-------

1. ↑  Oopperalaulaja Waltteri Torikka: "Vanhemmat naiset saattavat kouria lavalla miten tahtovat ja ajattelevat, että kyllä nuori mies huumoria ymmärtää" *Hs.fi*.  Arkistoitu 10.7.2016. Viitattu 9.7.2016.
2. ↑  Jari Sillanpäällä ja Waltteri Torikalla on yllättävä yhteys *MTV.fi*.  7.5.2015.  Arkistoitu 2.10.2015. Viitattu 1.10.2015.
3. 1 2  Koulukiusattu baritoni Waltteri Torikka: "Ammennan tulkintoihini kipeistä kokemuksista" *Kotiliesi*.  14.2.2017. Viitattu 26.3.2017.
4. ↑  Waltteri Torikka sanoitti parhaan rock-lyriikan *Kaleva*.  5.5.2002. Viitattu 9.2.2017.
5. ↑  Waltteri Torikalla salainen pop-menneisyys  17.3.2015. MTV.  Arkistoitu 14.2.2017. Viitattu 13.2.2017.
6. 1 2  Waltteri Torikan tie tarhasta tähtitaivaalle *Apu*.  12.11.2015. Viitattu 25.6.2019.
7. ↑  Waltteri Torikka kaipaa lepotaukoa *Apu*.  1.11.2018. Viitattu 29.7.2019.
8. ↑  Waltteri Torikan tie tarhasta tähtitaivaalle *Apu*. Viitattu 9.2.2017.
9. ↑  Kuvat: Waltteri Torikka aloitti uransa teinirokkarina *Ilta-Sanomat*.  29.8.2015. Viitattu 7.4.2017.
10. ↑  Fazer Konserttitoimisto: Baritoni Waltteri Torikasta Fazerin taiteilija *fazerartists.fi*.  Arkistoitu 2.2.2017. Viitattu 29.1.2017.
11. ↑  Waltteri Torikka *siltalehti.fi*.  Arkistoitu 8.4.2017. Viitattu 9.2.2017.
12. ↑  Oopperalaulaja Waltteri Torikka lakkasi uskomasta korkeakulttuuriin *Nyt.fi*. Viitattu 14.6.2016.
13. ↑  Waltteri Torikka voitti Lappeenrannan laulukilpailut *yle.fi*.  7.1.2010. Viitattu 10.1.2016.
14. ↑  Säätiö - Martti Talvela - Elämäkerta - Martti Talvela Säätiö *.marttitalvela.fi*. Viitattu 29.1.2017.
15. ↑  yle:  *yle.fi*.
16. ↑  Oopperalaulajat Waltteri Torikka ja Tuuli Takala valittiin vuoden nuoriksi muusikoiksi *Yleisradio*. Viitattu 15.6.2016.
17. ↑  Waltteri Torikka, Ooppera & Baletti *Ooppera & Baletti*.  Arkistoitu 2.7.2017. Viitattu 29.1.2017.
18. ↑  Encore *encore.opera.fi*. Viitattu 27.4.2020.
19. ↑  toimitus: Figaron häät ÅST:ssa syyskuussa *Turkulainen*. Viitattu 22.11.2019. [vanhentunut linkki]
20. ↑  Savon Sanomat: Show nimeltään Don Giovanni *Savon Sanomat*. Viitattu 8.1.2020.
21. ↑  Superstaroja ja dystopiaa *ts.fi*.  Arkistoitu 13.12.2017. Viitattu 30.1.2017.
22. ↑  Baritone Waltteri Torikka invited as the first ever Finnish singer to the Emmerich Smola Förderpreis *Mynewsdesk*.  Arkistoitu 11.2.2017. Viitattu 9.2.2017. (englanniksi)
23. ↑  Tampere-talo - Vuoden nuoret muusikot *Tampere-talo.fi*.  Arkistoitu 2.3.2017. Viitattu 2.3.2017.
24. ↑  Katariina Heikkilä ja Waltteri Torikka mukana Helin-kilpailun välierässä *yle.fi*. Viitattu 29.1.2017.
25. ↑  Hän on Tähdet, tähdet -kisan voittaja *MTV.fi*.  10.5.2015.  Arkistoitu 18.5.2015. Viitattu 1.10.2015.
26. ↑  Waltteri Torikalta levy ja konserttikiertue: "Tulossa laadukasta viihdemusiikkia" *Iskelmä*.  19.8.2015. Viitattu 30.1.2017.
27. ↑  Waltteri torikan konserttikiertue huipentuu Musiikkitaloon *Warner Music Finland*.  3.11.2015.  Arkistoitu 2.2.2017. Viitattu 30.1.2017.
28. ↑  Tähdet, tähdet -voittaja Waltteri Torikka kerää kehuja Kroatiassa *mtv.fi*.  Arkistoitu 3.2.2017. Viitattu 30.1.2017.
29. ↑  Sibelius: Kullervo (BBC Proms) *Polyteknikkojen Kuoro*. Viitattu 23.1.2017.
30. ↑  Waltteri Torikka hurmaa Taikahuilussa *Yle Uutiset*. Viitattu 23.1.2017.
31. ↑  Warnerin artisteille huikeat 41 Emma-ehdokkuutta! *Warner Music Finland*.  21.1.2016.  Arkistoitu 13.3.2017. Viitattu 12.3.2017.
32. ↑  » Evgenij Onjegin 2. I 4. Travnja – Novi Dirigent, Novi Onjegin, Novi Lenski *hnk-zajc.hr*. Viitattu 23.1.2017. (kroatiaksi)
33. ↑   "Waltteri Torikka". hnkzajc (käsikirjoitus). 2016-04-02.
34. ↑  Jyri Ojala: Savonlinnan oopperajuhlat: Don Giovanni *savonsanomat.fi*. Viitattu 29.7.2019.
35. ↑  Tähdet, tähdet -voittaja on Koriseva-fani, joka haaveilee laulujen sanoittamisesta *HS.fi*.  12.5.2015.  Arkistoitu 24.4.2016. Viitattu 17.4.2016.
36. ↑  Tuija Heikkilä: Mikä vuosi.  *Kulttuurihaitari*, {{{Vuosi}}}, 2015. vsk, nro 4.
37. ↑  Video: Mikä duetto! Oopperatähti teki näyttävän vierailun Siltsun keikalla *mtv.fi*.  Arkistoitu 8.3.2018. Viitattu 29.1.2017.
38. ↑  Waltteri Torikka *Warner Music Live*. Viitattu 23.1.2017.
39. ↑  Waltteri Torikka teki taas yhden hehkuvanpunaisen rakkauslevyn *Helsingin Sanomat*.  2.11.2016. Viitattu 12.2.2017.
40. ↑  Waltteri Torikka *Warner Music Live*. Viitattu 12.2.2017.
41. ↑  Uutiset *Warner Music Finland*. Viitattu 27.8.2020. (englanniksi)
42. ↑  RECORDING SCHEDULE *realsound.it*. Viitattu 29.1.2017. (saksaksi)
43. ↑  Suomalaisen naisen tarina *Tampere-talo.fi*.  Arkistoitu 1.2.2017. Viitattu 23.1.2017.
44. ↑  World Figure Skating Championships 2017 *Taitoluistelun MM-kisat 2017*. Viitattu 29.1.2017.
45. ↑  Valtteri Torikka käänsi herkkyyden voimakseen *Apu*. Viitattu 26.3.2017.
46. ↑  Waltteri Torikka nimirooliin Mannerheim-oopperassa *Turun Sanomat*.  25.11.2015. Viitattu 30.10.2016.
47. ↑  Esitykset ja liput | *fesillanpaa.com*.  Arkistoitu 2.2.2017. Viitattu 29.1.2017.
48. ↑  Mannerheim-ooppera - Ilmajoen Musiikkijuhlat *ilmajoenmusiikkijuhlat.fi*. Viitattu 6.2.2017.
49. ↑  Paljonko tähteys on auttanut uraasi, baritoni Waltteri Torikka? *yle.fi*. Viitattu 27.8.2020.
50. ↑  Karita Mattila, Matti Salminen, Klaus Florian Vogt ja Waltteri Torikka loistavat Turun musiikkijuhlien Parsifal-esityksissä elokuussa 2017 - *turkumusicfestival.fi*.  12.10.2016. Viitattu 29.1.2017. [vanhentunut linkki]
51. ↑  Ooppera Ratsumies, jazzia ja paljon klassista ja kotimaista kuullaan Pori Sinfoniettan syksyn ohjelmistossa *Satakunnan Kansa*.  9.5.2017. Viitattu 10.5.2017. [vanhentunut linkki]
52. ↑  Jarkko Aholalle ja Waltteri Torikalle yhteinen Hartwall Arena -konsertti: "Luvassa ainutlaatuinen ilta" *Iskelmä*.  11.8.2017. Viitattu 14.8.2017.
53. ↑  Carmen *Jyväskylän Ooppera*.  28.10.2016.  Arkistoitu 1.3.2017. Viitattu 28.2.2017.
54. ↑  Sari Toivakka: Waltteri Torikalle miehekäs rooli Jyväskylän oopperan Carmenissa *Keskisuomalainen*. Viitattu 28.2.2017.
55. ↑  Vuoden oopperaksi valittiin harrastajien tekemä Satu Sammosta *Helsingin Sanomat*.  15.1.2018. Viitattu 7.3.2018.
56. ↑  Coco ääninäyttelijät *Disnerd dreams*.  12.1.2018. Viitattu 26.1.2018.
57. ↑  Via Crucis toteutetaan tänä vuonna oopperavoimin | Rondo Classic *rondolehti.fi*.  Arkistoitu 6.2.2018. Viitattu 5.2.2018.
58. ↑  Così fan tutte | Ooppera & Baletti *Ooppera & Baletti*.  Arkistoitu 27.9.2017. Viitattu 27.9.2017.
59. ↑  Mannerheim-ooppera *musiikkijuhlat.fi*. Viitattu 2.10.2017.
60. ↑  Esitykset ja liput | *fesillanpaa.com*.  Arkistoitu 19.7.2017. Viitattu 2.10.2017.
61. ↑  Waltteri Torikka ja suloinen pikku Caruso: Rakkautta ja rajoja *www.apu.fi*.  5.11.2018. Viitattu 17.12.2021.
62. ↑  Markus Kosonen: Päätöskonsertissa mm. Vivaldia, Puccinia ja Mozartia ⋆ FEStiwaalit *FEStiwaalit*.  4.8.2018.  Arkistoitu 10.9.2018. Viitattu 10.9.2018.
63. ↑  www.kuiske.fi *Kuiske*.  31.10.2018. Viitattu 27.8.2020.
64. ↑  Jarkko Ahola ja Waltteri Torikka valtaavat Hartwall Arenan *Voice.fi*.  26.4.2018. Viitattu 2.5.2018.
65. ↑  Waltteri Torikalta odotettu joululevy marraskuussa *Warner Music Live*.  Arkistoitu 1.11.2018. Viitattu 31.10.2018.
66. ↑  Musiikkituottajat - Tilastot - Suomen virallinen lista - Albumit *ifpi.fi*.  Arkistoitu 3.12.2018. Viitattu 3.12.2018.
67. ↑  Waltteri Torikka lähtee joulukonserttikiertueelle kirkkoihin ympäri Suomen *Warner Music Live*.  Arkistoitu 25.9.2018. Viitattu 25.9.2018.
68. ↑  Giacomo Puccini: La Bohème *Tampere-talo | Konsertit, tapahtumat ja yritystilaisuudet*. Viitattu 23.7.2020.
69. ↑  TEMPO-gaalakonsertti *musiikkitalo.fi*.  Arkistoitu 1.2.2019. Viitattu 1.2.2019.
70. ↑  Waltteri Torikka *Warner Music Live*. Viitattu 5.3.2019.
71. ↑  Waltteri Torikka ja Mari Palo esiintyvät Sipoossa *itavayla.fi*.  16.5.2019. Viitattu 28.5.2019.
72. ↑  Mannerheim-ooppera nähdään Ilmajoella myös kesällä 2019 *Yle Uutiset*. Viitattu 15.1.2019.
73. ↑  Korsholman Musiikkijuhlat: Kirkko-ooppera Elämänkuvat on valmis *festivals.fi*. Viitattu 15.1.2019. (englanniksi)
74. ↑  Waltteri torikan juhlavuosi huipentuu omaan konserttiin Olavinlinnassa! *Warner Music Finland*.  12.2.2019.  Arkistoitu 13.2.2019. Viitattu 12.2.2019.
75. ↑  Rakuunasoittokunta | Sotilassoittokuntien Konserttikalenteri *konserttikalenteri.puolustusvoimat.fi*. Viitattu 3.6.2019.
76. ↑  Nyt on loistoa! Jarkko Ahola ja Waltteri Torikka hurmasivat Hartwall Arenalla *iltalehti.fi*. Viitattu 13.12.2019.
77. ↑  viittaus *turku.fi*.  [vanhentunut linkki]
78. ↑  Waltteri Torikka *Warner Music Live*. Viitattu 11.10.2019.
79. ↑  Jouluksi kotiin *oulusinfonia.fi*.  Arkistoitu 11.10.2019. Viitattu 11.10.2019.
80. ↑  Waltteri, Maria & Jyväskylä Sinfonia *Paviljonki*. Viitattu 13.12.2019.
81. ↑  Hyvinkään Orkesteri *Hyvinkään Orkesterin kotisivut*. Viitattu 31.1.2020.
82. ↑  Georges Bizet: Carmen *Tampere-talo*. Viitattu 1.11.2019.
83. ↑  Ohjelmisto *teatteri.turku.fi*.
84. ↑  Vuoden yrittäjiä palkittiin Syyskauden Avajaisissa *Yrittajat.fi*.  5.10.2020. Viitattu 6.10.2020.
85. ↑  Teksti: Heidi Hänninen Kuvat: Vesa Tyni Lukuaika: 7 min: Oopperalaulaja Waltteri Torikka ei ole enää mikään baby-baritoni "Klassisella puolella minun pitää olla kaksi kertaa muita parempi" *Motiivilehti*. Viitattu 15.7.2020.
86. ↑  Covid fan tutte *Helsingin kaupunki*. Viitattu 23.7.2020.
87. ↑  N. Osara: Polttoaineiden ja puutalouden säännöstely Suomessa toisen maailmansodan aikana ja sen jälkeen..  *Silva Fennica*, 1969, nro 4. doi:10.14214/sf.a14597. ISSN 2242-4075. Artikkelin verkkoversio.
88. ↑  Sevillan parturi *Savonlinnan Oopperajuhlat*. Viitattu 7.6.2021.
89. ↑  Savonlinnan Oopperajuhlien oopperat siirtyivät jälleen – festivaalijohtaja: "Riski kasvoi liian suureksi" *Yle Uutiset*. Viitattu 12.5.2021.
90. ↑
91. ↑  Lohtajan kirkkomusiikkijuhlat - Juhlaohjelma *www.kirkkomusiikkijuhlat.fi*.  Arkistoitu 14.6.2021. Viitattu 18.6.2021.
92. ↑  20.7.2021 Linda Lampenius ja Waltteri Torikka – Klassisk rebell – la diva *Hotelli Punkaharju*.  Arkistoitu 29.6.2021. Viitattu 29.6.2021.
93. ↑  Waltteri Torikka Official *www.facebook.com*. Viitattu 10.8.2021. (englanniksi)
94. ↑  Waltteri Torikka nappasi viimeisellä tanssillaan kymppirivin – tuomarit hehkuttivat *mtvuutiset.fi*.  28.11.2021. Viitattu 10.12.2021.
95. ↑  Bilepandan maskin takaa paljastunut muusikko huvittui etsivien sekavista arvauksista: "Oli kuulemma raati kirjoittanut, että ei ainakaan ammattilaulaja" *mtvuutiset.fi*.  20.11.2021. Viitattu 23.11.2021.
96. ↑  WALTTERI TORIKKA JULKAISEE HUOMENNA KOLMEN LAULUN JOULUSINGLEN *Warner Music Finland*.  25.11.2021. Viitattu 10.12.2021.
97. ↑  WALTTERI TORIKKA ODOTETULLE JOULUKIERTUEELLE *Warner Music Finland*.  11.10.2021. Viitattu 18.10.2021.
98. ↑  St Matthew Passion / Musical (Im)migrations and Bach’s Path *Kalendar*. Viitattu 1.3.2022. (englanniksi)
99. ↑  Ylen ison Ukraina-tukikonsertin lavalla tunteita nostattivat Robin Packalen, Katri Helena ja moni muu tähtiartisti – Lahjoittaa voi edelleen *yle.fi*. Viitattu 21.3.2022.
100. ↑  Waltteri Torikka hyväntekeväisyyskonsertissa ukrainalaisten hyväksi | Fuengirolan *fuengirola.fi*.  18.3.2022. Viitattu 21.3.2022.
101. ↑  Tapahtumat - Lounais-Hämeen Musiikkipäivät *www.lounaishameenmusiikkipaivat.fi*. Viitattu 25.4.2022.
102. ↑  WALTTERI TORIKKA ÄITIENPÄIVÄNÄ SAVOY-TEATTERISSA *Warner Music Live*. Viitattu 25.4.2022.
103. ↑  Kansainvälinen poptähti Ellie Goulding Kokkolan Viinijuhlille – kesän festarit laajenevat kahdelle lavalle *Yle Uutiset*.  1.4.2022. Viitattu 25.4.2022.
104. ↑  Crusell-viikko *Crusell Music Festival*. Viitattu 18.5.2022.
105. ↑  Pirkanmaan Kulttuurirahaston apurahapotti lähes 1,3 miljoonaa | Suomen Kulttuurirahasto *skr.fi*. Viitattu 18.5.2022.
106. ↑  Kaikki mitä olet halunnut tietää Elämäni Biisin uudesta kaudesta - Tarkista faktat täältä! *yle.fi*. Viitattu 2.9.2022.
107. ↑  WALTTERI TORIKAN AMORE-KIERTUE SIIRTYY LOPPUVUOTEEN *Warner Music Live*. Viitattu 25.4.2022.
108. ↑  Jouluoratorio *Vaasa*.  Arkistoitu 19.12.2022. Viitattu 19.12.2022.
109. ↑  Turun musiikkijuhlat: Tuulin ja Waltterin joulu | Turun filharmoninen orkesteri *tfo.fi*. Viitattu 18.11.2022.
110. ↑  Waltteri Torikka lähtee joulun alla Oi jouluyö -kirkkokiertueelle *Findance.com*. Viitattu 10.10.2022. Finnish
111. ↑  Viikon alumni Waltteri Torikka: Taideminuuden löytäminen äärettömän musiikin maailmassa *Taideyliopiston blogit*.  3.9.2020. Viitattu 23.1.2024.
112. ↑  WALTTERI TORIKKA - Baritone *waltteritorikka.com*. Viitattu 23.1.2024.
113. ↑  Katariina Mäkinen-Önsoy: Johanna Rusanen ja Waltteri Torikka tähdittävät Punaista viivaa Turussa - Turun Seutusanomat *turunseutusanomat.fi*.  14.9.2022. Viitattu 19.9.2022.
114. ↑  Tapahtumat *Tampereen seurakuntayhtymä*. Viitattu 21.6.2023.
115. ↑  Etusivu *Lilja Production*. Viitattu 3.5.2023.
116. ↑  Orkesteri | Helsingin Poliisisoittokunta *poliisisoittokunta.fi*. Viitattu 18.4.2023.
117. ↑  Iitin musiikkijuhlat ohjelma *iittifestival.fi*.  Arkistoitu 25.3.2023. Viitattu 22.2.2023.
118. ↑  Konsertit *Poikakuoro Pirkanpojat*.  3.12.2016. Viitattu 22.2.2023.
119. ↑  Ihmiset Suviyössä – Ihmiset Suviyössä-ooppera *festiwaalit.com*. Viitattu 22.2.2023.
120. ↑  Mikä on Savonlinnan Oopperajuhlien Taikahuilun salaisuus? Suosikkiooppera palaa näyttämölle 2023, kun ensi-illasta on 50 vuotta *Finland Festivals*.  15.6.2022. Viitattu 22.6.2022.
121. ↑  Kaisu Lämsä: Hämeenkyrön Myllykolun kesäteatterissa nähdään ensi kesänä jälleen oopperaa - Ihmiset suviyössä -teosta tähdittävät mm. Waltteri Torikka, Johanna Rusanen, Tuomas Miettola *radiosun.fi*. Viitattu 18.11.2022.
122. ↑  Juhlakonsertissa 1.10.2023 klo 15 tarjoillaan oopperamusiikin helmiä | Jyväskylän Ooppera *jyvaskylanooppera.fi*. Viitattu 25.9.2023.
123. ↑  Tähdet, tähdet -tähdet superkonserttiin – Ahola ja Torikka taas yhdessä *Rumba.fi*.  3.5.2023. Viitattu 3.5.2023.
124. ↑  Uusi Lahti: Sinfonia Lahti avaa kevätkauden wieniläisopereteilla *Uusi Lahti*.  24.10.2023. Viitattu 27.10.2023.
125. ↑  Rakkaus voittaa aina, vakuuttaa Jyväskylän juhlaooppera – Lemmenjuoma on vastaisku synkälle ajalle *Yle Uutiset*.  8.12.2023. Viitattu 16.1.2024.
126. ↑  Waltteri Torikka *Turun Musiikkijuhlat*. Viitattu 16.1.2024.
127. ↑  Waltteri Torikalta albumi Oskar Merikannon yksinlauluja, mukana ensiesitys *Amusa.fi*. Viitattu 5.2.2024.
128. ↑  Vaasan kaupunginorkesteri matkakuumeen vallassa torstaina 22.2. | Vaasan kaupunki - Vasa stad *www.sttinfo.fi*. Viitattu 21.2.2024.
129. ↑  Turussa uusi yhteisponnistus oopperan ystävien iloksi - ePressi *www.epressi.com*.  25.10.2023. Viitattu 27.10.2023.
130. ↑  Minna: Savonlinnan Oopperajuhlat: Uusi Nabucco ja Lohengrin suuren oopperakesän 2024 päätuotannot *Finland Festivals*.  19.6.2023. Viitattu 27.10.2023.
131. ↑  Waltteri Torikan juhlakonsertti Olavinlinnassa 3.8.2024 - ePressi *www.epressi.com*.  26.3.2024. Viitattu 27.3.2024.
132. ↑  Musiikkituottajat - Tilastot - Suomen virallinen lista: Waltteri Torikka - Sydän *Musiikkituottajat*.  Arkistoitu 10.12.2015. Viitattu 9.12.2015.
133. ↑  Waltteri Torikan Sydän-albumi myi platinaa *Radio Nova*.  4.12.2015. Viitattu 9.12.2015.
134. ↑  Musiikkituottajat - Tilastot - Suomen virallinen lista: Waltteri Torikka - Rakkaus *Musiikkituottajat*.  Arkistoitu 8.11.2016. Viitattu 8.11.2016.
135. ↑  Waltteri Torikan levy ylitti kultarajan: "Antaa voimaa" *Iskelmä*.  29.11.2016. Viitattu 27.1.2017.
136. ↑  Musiikkituottajat - Tilastot - Suomen virallinen lista: Waltteri Torikka Trio - Sininen uni – Rautavaaran lauluja *Musiikkituottajat*. Viitattu 26.5.2017.
137. ↑  Musiikkituottajat - Tilastot - Suomen virallinen lista - Albumit *ifpi.fi*.  Arkistoitu 24.12.2018. Viitattu 31.12.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |

 |